บาทเปิด 33.46 แนวโน้มแกว่งกรอบแคบ
เงินบาทเปิดตลาด 33.46 บาทต่อดอลล่าร์  แนวโน้มแกว่งกรอบแคบ ตลาดรอติดตามถ้อยแถลงเฟดภายหลังการประชุม
26 ก.ค. 2560

เงินบาทเปิดตลาด 33.46 บาทต่อดอลล่าร์  แนวโน้มแกว่งกรอบแคบ ตลาดรอติดตามถ้อยแถลงเฟดภายหลังการประชุมนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.46 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 33.45 บาท/ดอลลาร์   ล่าสุดเงินบาทอยู่ที่ระดับ 33.48 บาท/ดอลลาร์ ทิศทางวันนี้คาดว่าเงินบาทจะยังอยู่ในกรอบแคบๆ หลังจากที่ดอลลาร์สหรัฐเริ่มแข็งค่าขึ้นเล็กน้อยจาก sentiment ของตลาดที่ปรับตัวดีขึ้น ประกอบกับมี Flow ช่วงสิ้นเดือนซึ่งทำให้มีความต้องการสกุลเงินดอลลาร์สหรัฐเพิ่มขึ้น พร้อมมองว่าดอลลาร์สหรัฐอาจจะพักตัวอยู่ในกรอบที่แข็งค่าขึ้นเล็กน้อยในช่วงนี้อย่างไรก็ดี คงต้องติดตามการประชุมคณะกรรมการกำหนดนโยบายการเงิน (FOMC) ในคืนนี้ ว่าจะมีการกล่าวถึงทิศทางเศรษฐกิจสหรัฐฯ ไว้อย่างไรบ้าง "ในส่วนของผลประชุม FOMC คืนนี้เชื่อว่าจะไม่มีผลต่อตลาดมาก เพราะไม่ได้คาดการณ์ว่าจะขึ้นดอกเบี้ย แต่สิ่งที่จะเป็นตัว drive ตลาด คือ statement ที่จะออกมาว่าจะมีการพูดถึงการคาดการณ์เศรษฐกิจสหรัฐอย่างไร" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.40- 33.55 บาท/ดอลลาร์